Ilavská väznica

Väznica Ilava, oficiálne Ústav na výkon trestu odňatia slobody a Ústav na výkon väzby Ilava je väznica v Ilave patriaca pod správu Zboru väzenskej a justičnej stráže. Kapacita ústavu na výkon väzby je 135 miest, kapacita ústavu na výkon trestu 591 miest. 

História
V roku 1855 odkúpil priestory Ilavskej väznice Rakúsko-Uhorský štát a už od nasledujúceho roku plnili svoju terajšiu funkciu.

Od roku 1927 tu sídlila donucovacia pracovňa pre mužov a od jesene roku 1938 aj tábor, do ktorého vláda autonómnej Slovenskej krajiny  zaraďovala najmä komunistov, predstaviteľov rozpustených alebo „zjednotených" politických strán a občanov českej národnosti žijúcich na Slovensku.

Na základe vládneho nariadenia č. 32 z 23. marca 1939 „o zaisťovacom uväznení nepriateľov slovenského štátu“ bol v ilavskej väznici zriadený zaisťovací tábor, jediný tábor pre politických väzňov v Slovenskej republike.

Od 2. júla 1945 do 1. marca 1946 slúžila ilavská väznica aj ako sústreďovací tábor a pracovný útvar a od 8. marca 1948 do 25. júna 1950 ako tábor nútených prác komunistickej totality.

 Referencie 

 Externé odkazy 
 Profil ústavu

Ilava
Kategória:Ilava
Kategória:Stavby v okrese Ilava